nibzard/narodne-novine-full-text-markdown huggingface dataset:
## Rješenje Povjerenstva za utvrđivanje reprezentativnosti klasa: 006-04/13-06/16 urbroj: 689/2-13-5 od 12. rujna 2013

### NN 116/2013 (16.9.2013.), Rješenje Povjerenstva za utvrđivanje reprezentativnosti klasa: 006-04/13-06/16 urbroj: 689/2-13-5 od 12. rujna 2013

116 16.09.2013 Rješenje Povjerenstva za utvrđivanje reprezentativnosti klasa: 006-04/13-06/16 urbroj: 689/2-13-5 od 12. rujna 2013

POVJERENSTVO ZA UTVRĐIVANJE REPREZENTATIVNOSTI

2508

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje na razini poslodavca Sladorana Tvornica šećera d.d., po zahtjevu Sindikata radnika Sladorane d.d., na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I. Sindikat radnika Sladorane d.d., Naselje Šećerana 63, Županja, registarski broj US 6, i Sindikat zaposlenih u poljoprivredi, prehrambenoj i duhanskoj industriji i vodoprivredi Hrvatske, Ljudevita Posavskog 5, Zagreb, registarski broj US 18, reprezentativni su za kolektivno pregovaranje radi sklapanja kolektivnog ugovora na razini poslodavca Sladorana Tvornica šećera dioničko društvo, Šećerana 63, Županja.

II. Rješenje postaje izvršno danom dostave stranci.

III. Ovo rješenje objavit će se u »Narodnim novinama«.

Klasa: 006-04/13-06/16
Urbroj: 689/2-13-5
Zagreb, 12. rujna 2013.

Potpredsjednik Povjerenstva
prof. dr. sc. Željko Potočnjak, v. r.

Rješenje, NN 116/2013-2508
## Rješenje Povjerenstva za utvrđivanje reprezentativnosti klasa: 006-04/13-06/17 urbroj: 689/2-13-6 od 12. rujna 2013

### NN 116/2013 (16.9.2013.), Rješenje Povjerenstva za utvrđivanje reprezentativnosti klasa: 006-04/13-06/17 urbroj: 689/2-13-6 od 12. rujna 2013

POVJERENSTVO ZA UTVRĐIVANJE REPREZENTATIVNOSTI

2509

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje na razini poslodavca Adria grupa d.o.o, pokrenutom po zahtjevu Sindikata turizma i usluga Hrvatske, na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I. Sindikat turizma i usluga Hrvatske, Trg kralja Petra Krešimira 2, Zagreb, registarski broj US 54, reprezentativan je za kolektivno pregovaranje radi sklapanja kolektivnog ugovora na razini poslodavca Adria grupa d.o.o., Heinzelova 53 a, Zagreb.

II. Rješenje postaje izvršno danom dostave stranci.

III. Rješenje će se objaviti u »Narodnim novinama«.

Klasa: 006-04/13-06/17

Urbroj: 689/2-13-6

Zagreb, 12. rujna 2013.

Potpredsjednik Povjerenstva

prof. dr. sc. Željko Potočnjak, v. r.

Rješenje, NN 116/2013-2509
## Rješenje Povjerenstva za utvrđivanje reprezentativnosti klasa: 006-04/13-06/18 urbroj: 689/2-13-6 od 12. rujna 2013

### NN 116/2013 (16.9.2013.), Rješenje Povjerenstva za utvrđivanje reprezentativnosti klasa: 006-04/13-06/18 urbroj: 689/2-13-6 od 12. rujna 2013

POVJERENSTVO ZA UTVRĐIVANJE REPREZENTATIVNOSTI

2510

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje radi sklapanja kolektivnog ugovora za službenike i namještenike u gradskim upravnim tijelima Grada Zagreba, pokrenutom po zahtjevu Sindikata državnih i lokalnih službenika i namještenika Republike Hrvatske, na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I. Sindikat državnih i lokalnih službenika i namještenika Republike Hrvatske, Trg kralja Petra Krešimira IV. br. 2, Zagreb, registarski broj US 41, reprezentativan je za kolektivno pregovaranje radi sklapanja kolektivnog ugovora za službenike i namještenike u gradskim upravnim tijelima Grada Zagreba.

II. Rješenje postaje izvršno danom dostave stranci.

III. Rješenje će se objaviti u »Narodnim novinama«.

Klasa: 006-04/13-06/18

Urbroj: 689/2-13-6

Zagreb, 12. rujna 2013.

Potpredsjednik Povjerenstva

prof. dr. sc. Željko Potočnjak, v. r.

Rješenje, NN 116/2013-2510
## Pravilnik o dopuni Pravilnika o obrascima i evidenciji osobnih iskaznica

### NN 118/2013 (20.9.2013.), Pravilnik o dopuni Pravilnika o obrascima i evidenciji osobnih iskaznica

118 20.09.2013 Pravilnik o dopuni Pravilnika o obrascima i evidenciji osobnih iskaznica

MINISTARSTVO UNUTARNJIH POSLOVA

2519

Na temelju članka 21. Zakona o osobnoj iskaznici (»Narodne novine« br. 11/02, 122/02, 31/06 i 68/13), ministar unutarnjih poslova donosi

PRAVILNIK

O DOPUNI PRAVILNIKA O OBRASCIMA I EVIDENCIJI OSOBNIH ISKAZNICA

Članak 1.

U Pravilniku o obrascima i evidenciji osobnih iskaznica (»Narodne novine« br. 148/02, 155/08 i 69/13) u članku 2. dodaje se stavak 4. koji glasi:

»Na zahtjev osobe kojoj se izdaje osobna iskaznica, na poleđini Obrasca 1 nalazi se oznaka za osobnu iskaznicu »OI« na Braillevom pismu.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Broj: 511-01-152-61081-2013

Zagreb, 13. rujna 2013.

Ministar
Ranko Ostojić, v. r.

Pravilnik, NN 118/2013-2519
## Rješenje o određivanju područja graničnog prijelaza za međunarodni cestovni promet putnika Dvor

### NN 118/2013 (20.9.2013.), Rješenje o određivanju područja graničnog prijelaza za međunarodni cestovni promet putnika Dvor

118 20.09.2013 Rješenje o određivanju područja graničnog prijelaza za međunarodni cestovni promet putnika Dvor

POLICIJSKA UPRAVA
SISAČKO-MOSLAVAČKA

2520

Na temelju članka 12. stavka 2. Zakona o nadzoru državne granice (»Narodne novine« broj: 83/2013, a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine« broj: 150/04), Policijska uprava sisačko- -moslavačka donosi

RJEŠENJE

O ODREĐIVANJU PODRUČJA GRANIČNOG PRIJELAZA ZA MEĐUNARODNI CESTOVNI PROMET PUTNIKA DVOR

Članak 1.

Područje graničnog prijelaza za međunarodni cestovni promet putnika Dvor smješteno je u mjestu Matijevići, ulica Matice hrvatske b.b., na državnoj cesti D-6 (Dvor-Bosanski Novi) i obuhvaća prostor od ploče s oznakom graničnog prijelaza postavljene na početak mosta na rijeci Uni i 80 metara u dubinu teritorija Republike Hrvatske.

Članak 2.

Ukupna površina graničnog prijelaza za međunarodni cestovni promet putnika Dvor iznosi 2127 m2.

Područje graničnog prijelaza je dužine 80 metara i širine 23 metra.

Članak 3.

Područjem graničnog prijelaza prolazi državna cesta D-6, koja u cijelosti obuhvaća katastarsku česticu broj 69/8, te 2/3 katastarske čestice broj 68/2, katastarske općine Matijevići.

Desno od državne ceste, u smjeru mosta preko rijeke Une, područje graničnog prijelaza obuhvaća 1/10 katastarske čestice broj 68/16, katastarske općine Matijevići. Lijevo od državne ceste u smjeru mosta, područje graničnog prijelaza obuhvaća 1/6 katastarske čestice broj 68/10, 1/20 katastarske čestice broj 68/5, 1/5 katastarske čestice broj 68/12, katastarske općine Matijevići.

Na području graničnog prijelaza nalazi se 5 kontejnera (djelatnici policije koriste 1, carina 2, špedicija 1, zajednički kontejner– kuhinja 1), nadstrešnica s rasvjetnim tijelima (13 m x 12 m), kontrolna kućica policije na ulazu u Republiku Hrvatsku, kontrolna kućica policije na izlazu iz Republike Hrvatske, kontrolna kućica carine, ulazno – izlazna rampa, sanitarni čvor (kontejner s dva sanitarna čvora) i automatski agregat za struju.

Područje graničnog prijelaza obuhvaća dio državne ceste D-6, Dvor-Bosanski Novi, jednom ulaznom i jednom izlaznom prometnom trakom (ukupne širine 6,20 m) i parkirališni prostor (s lijeve strane gledajući u smjeru mosta preko rijeke Une).

Članak 4.

Stupanjem na snagu ovog Rješenja prestaje važiti Rješenje o određivanju područja stalnog međunarodnog cestovnog graničnog prijelaza za putnički promet, II. kategorije Dvor (»Narodne novine«, broj 38/06).

Članak 5.

Ovo Rješenje stupa na snagu osmog dana od objave u »Narodnim novinama«.

Broj: 511-10-18/02-2446-13.

Sisak, 5. rujna 2013.

Načelnik
Marko Rašić, v. r.

Rješenje, NN 118/2013-2520
## Rješenje o izmjeni i dopuni Liste stečajnih upravitelja

### NN 118/2013 (20.9.2013.), Rješenje o izmjeni i dopuni Liste stečajnih upravitelja

118 20.09.2013 Rješenje o izmjeni i dopuni Liste stečajnih upravitelja

MINISTARSTVO PRAVOSUĐA

2521

Na temelju članka 21. stavak 1. Stečajnog zakona (»Narodne novine«, broj 44/96, 29/99, 129/00, 123/03, 82/06, 116/10, 25/12 i 133/12) i članka 2. stavak 1. Pravilnika o utvrđivanju Liste stečajnih upravitelja (»Narodne novine«, broj 65/07) ministar pravosuđa donosi

RJEŠENJE

O IZMJENI I DOPUNI LISTE STEČAJNIH UPRAVITELJA

I. Lista stečajnih upravitelja utvrđena Rješenjem ministra pravosuđa klasa: 133-04/07-01/3, urbroj: 514-02-01-11-13 od 18. srpnja 2011. godine (»Narodne novine«, broj 88/11, 123/11, 151/11, 31/12, 73/12, 146/12, 42/13 i 71/13) dopunjuje se i uvrštavaju se:

|  |  |  |  |  |  |  |
| --- | --- | --- | --- | --- | --- | --- |
| Red.br. | Ime i prezime | Odvjetnik  MB | Zanimanje | Rješenje (svjedodžba) o položenom ispitu za stečajnog upravitelja | Radno iskustvo | Adresa – telefon |
| 339. | JUGOSLAV PURAN | DA, MB: 80160611 | dipl. pravnik | UP/I-133-04/02-01/24 od 30. prosinca 2002. g. |  | Bjelovar, Josipa Jelačića 12, tel. 043/243-081, 098/377-981 |
| 340. | DANIJEL STANIĆ |  | dipl. inženjer prometa | UP/I-133-04/13-01/3 od 24. travnja 2013. g. |  | Slavonski Brod, Joze Martinovića 4, tel. 035/255-391, mob. 098/850-284 |
| 341. | GORDANA ŠTIFTER DRAŠČIĆ |  | dipl. ekonomist | UP/I-133-04/13-01/15 od 12. lipnja 2013. g. |  | Jurdani, Obadi 90c, mob. 091/6330-072 |
| 342. | SANDA PAŠULD | DA, MB: 80157530 | dipl. pravnica | UP/I-133-04/13-01/18 od 12. lipnja 2013. g. |  | Osijek, M. Divalta 24, tel. 031/215-977, mob. 091/2540-561 |
| 343. | VLATKA NAD FRGAČIĆ |  | dipl. pravnica | UP/I-133-04/13-01/12 od 12. lipnja 2013. g. |  | Zagreb, Pirovec gornji 46, tel. 01/4670-264, mob. 098/288-275 |
| 344. | ALMA OPAČAK | DA, MB: 80364179 | dipl. pravnica | UP/I-133-04/13-01/21 od 13. lipnja 2013. g. |  | Slavonski Brod, Augusta Cesarca 12, tel. 035/410-161, mob. 091/5318-154 |
| 345. | ANTE VUKAŠINA |  | dipl. ekonomist | UP/I-133-04/13-01/19 od 13. lipnja 2013. g. |  | Zadar, Dr. Franje Tuđmana 46C, tel. 023/305-255, mob. 098/445-722 |

II. U Rješenju o utvrđivanju Liste stečajnih upravitelja (»Narodne novine« br. 88/11) u točki I., pod rednim brojem 204. Martina Grgec mijenja se adresa tako da umjesto: »Zagreb, Kvaternikov trg 10« treba stajati: »Zagreb, Bukovačka cesta 51«.

III. U Rješenju o utvrđivanju Liste stečajnih upravitelja (»Narodne novine«, br. 71/13) u točki I., pod rednim brojem 338. Milena Stojovska u koloni »Odvjetnik MB« dodaju se riječi: »DA, MB: 80440827« i mijenja se adresa tako da umjesto: »Plomin, Plomin Luka 3/1, mob. 099/7031-844« treba stajati: »Pula, Dobrilina 9, mob. 099/7031-844«.

III. Ovo Rješenje o izmjeni i dopuni Liste stečajnih upravitelja primjenjuje se danom objave u »Narodnim novinama«.

Klasa: 133-04/07-01/3

Urbroj: 514-03-02-02-13-195

Zagreb, 13. rujna 2013.

Ministar
Orsat Miljenić, v. r.

Rješenje, NN 118/2013-2521
## Odluka o prirezu porezu Općine Vladislavci

### NN 118/2013 (20.9.2013.), Odluka o prirezu porezu Općine Vladislavci

118 20.09.2013 Odluka o prirezu porezu Općine Vladislavci

OPĆINA VLADISLAVCI

2524

Na temelju članka 30., 30a. i 95. Zakona o financiranju jedinica lokalne i područne (regionalne) samouprave (»Narodne novine« broj 117/93, 69/97., 33/00, 73/00, 127/00, 59/01, 107/01, 117/01, 150/02, 147/03, 132/06, 26/07, 73/08 i 25/12) i članka 30. Statuta Općine Vladislavci (»Službeni glasnik« Općine Vladislavci 3/13), Općinsko vijeće Općine Vladislavci na svojoj 4. sjednici, održanoj 10. rujna 2013. godine, donijelo je

ODLUKU

O PRIREZU OPĆINE VLADISLAVCI

Članak 1.

Ovom Odlukom utvrđuju se obveznici, stopa, te način obračuna i plaćanja prireza porezu na dohodak koji su vlastiti izvori prihoda Proračuna Općine Vladislavci.

Članak 2.

Prirez porezu na dohodak plaća se po stopi od 10%.

Članak 3.

Obveznici prireza porezu na dohodak su svi obveznici poreza na dohodak s prebivalištem ili boravištem na području Općine Vladislavci, a obveznici su poreza na dohodak prema Zakonu o porezu na dohodak.

Članak 4.

Osnovica prireza porezu na dohodak iz članka 3. ove Odluke je utvrđen porez na dohodak.

Članak 5.

Poslove u vezi s utvrđivanjem i naplatom prireza porezu na dohodak obavlja Ministarstvo financija – Porezna uprava, Ispostava Osijek.

Članak 6.

Ova Odluka stupa na snagu 1. listopada 2013. godine.

Članak 7.

Ova će se Odluka objaviti u »Narodnim novinama« i »Službenim glasniku« Općine Vladislavci.

Klasa: 410-03/13-01/01

Urbroj: 2158/07-01-13-01

Vladislavci, 10. rujna 2013.

Predsjednik
Krunoslav Morović, v. r.

Odluka, NN 118/2013-2524
## Indeks potrošačkih cijena u kolovozu 2013.

### NN 118/2013 (20.9.2013.), Indeks potrošačkih cijena u kolovozu 2013.

DRŽAVNI ZAVOD ZA STATISTIKU

2525

Državni zavod za statistiku objavljuje

INDEKS

POTROŠAČKIH CIJENA U KOLOVOZU 2013.

Indeks potrošačkih cijena u kolovozu 2013. u odnosu na srpanj 2013. iznosi 100,1.

Klasa: 957-04/13-01/13

Urbroj: 555-09-05-13-2

Zagreb, 16. rujna 2013.

Ravnatelj

Marko Krištof, v. r.

118 20.09.2013 Indeks potrošačkih cijena u kolovozu 2013.

Ostalo, NN 118/2013-2525
## Uredba o izmjenama i dopuni Uredbe o osnivanju Veleučilišta "Nikola Tesla" u Gospiću

### NN 119/2013 (25.9.2013.), Uredba o izmjenama i dopuni Uredbe o osnivanju Veleučilišta "Nikola Tesla" u Gospiću

VLADA REPUBLIKE HRVATSKE

2526

Na temelju članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008) i članka 49. stavka 2. Zakona o znanstvenoj djelatnosti i visokom obrazovanju (»Narodne novine«, br. 123/2003, 105/2004, 174/2004, 2/2007 – Odluka Ustavnog suda Republike Hrvatske, 46/2007, 45/2009, 63/2011 i 94/2013), Vlada Republike Hrvatske je na sjednici održanoj 19. rujna 2013. godine donijela

UREDBU

O IZMJENAMA I DOPUNI UREDBE O OSNIVANJU VELEUČILIŠTA »NIKOLA TESLA«U GOSPIĆU

Članak 1.

U Uredbi o osnivanju Veleučilišta »Nikola Tesla« u Gospiću (»Narodne novine«, br. 75/2006 i 57/2007), u članku 3. alineja 3. mijenja se i glasi:

»– ustrojavanje i izvođenje obrazovnih programa koji se ne smatraju studijem u smislu Zakona o znanstvenoj djelatnosti i visokom obrazovanju te se temelje na načelima cjeloživotnog učenja;«.

Članak 2.

U članku 6. stavku 2. alineji 6. riječ: »suglasnost« zamjenjuje se riječju: »potvrdu«.

Članak 3.

Članak 7. mijenja se i glasi:

»Upravno vijeće ima pet članova koji se imenuju, odnosno biraju sukladno odredbama Zakona o znanstvenoj djelatnosti i visokom obrazovanju. Predsjednika Upravnog vijeća biraju članovi između sebe. Dekan sudjeluje u radu Upravnog vijeća bez prava glasovanja.

Članovi Upravnog vijeća mogu se razriješiti i prije isteka vremena na koji su imenovani, odnosno izabrani.

Način rada i odlučivanja Upravnog vijeća utvrđuje se Statutom Veleučilišta.«.

Članak 4.

U članku 8. stavak 2. mijenja se i glasi:

»Za dekana, putem javnog natječaja, može biti izabrana osoba u znanstveno-nastavnom zvanju, nastavnom zvanju profesora visoke škole ili višeg predavača. Dekan se bira i razrješava sukladno odredbama Zakona o znanstvenoj djelatnosti i visokom obrazovanju i Zakona o ustanovama, na način i u postupku utvrđenom Statutom Veleučilišta. Rok do kojeg se primaju prijave kandidata ne može biti kraći od trideset dana od dana objave natječaja, a rok u kojem se kandidati obavještavaju o izboru ne može biti dulji od četrdeset i pet dana od dana isteka roka za podnošenje prijava.«.

Stavak 3. briše se.

Iza dosadašnjeg stavka 4. koji postaje stavak 3. dodaje se novi stavak 4. koji glasi:

»Za akademska pitanja dekan je odgovoran Stručnom vijeću, a za zakonitost rada financijskog poslovanja i racionalne uporabe materijalnih i kadrovskih resursa Upravnom vijeću.«.

Članak 5.

U članku 9. stavku 2. riječi: »milijun kuna« zamjenjuju se riječima: »petsto tisuća kuna«.

Članak 6.

U članku 10. stavak 2. mijenja se i glasi:

»Stručno vijeće Veleučilišta čine nastavnici, suradnici, studenti i jedan predstavnik zaposlenika, u skladu sa Statutom.«.

Članak 7.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/107

Urbroj: 50301-04/12-13-15

Zagreb, 19. rujna 2013.

Predsjednik

Zoran Milanović, v. r.

Uredba, NN 119/2013-2526
## Uredba o izmjenama i dopunama Uredbe o osnivanju Veleučilišta u Požegi

### NN 119/2013 (25.9.2013.), Uredba o izmjenama i dopunama Uredbe o osnivanju Veleučilišta u Požegi

VLADA REPUBLIKE HRVATSKE

2527

Na temelju članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008) i članka 49. stavka 2. Zakona o znanstvenoj djelatnosti i visokom obrazovanju (»Narodne novine«, br. 123/2003, 105/2004, 174/2004, 2/2007 – Odluka Ustavnog suda Republike Hrvatske, 46/2007, 45/2009, 63/2011 i 94/2013), Vlada Republike Hrvatske je na sjednici održanoj 19. rujna 2013. godine donijela

UREDBU

O IZMJENAMA I DOPUNAMA UREDBE O OSNIVANJU VELEUČILIŠTA U POŽEGI

Članak 1.

U Uredbi o osnivanju Veleučilišta u Požegi (»Narodne novine«, br. 75/98, 51/2005 i 57/2007), u članku 3. alineja 3. mijenja se i glasi:

»– ustrojavanje i izvođenje obrazovnih programa koji se ne smatraju studijem u smislu Zakona o znanstvenoj djelatnosti i visokom obrazovanju te se temelje na načelima cjeloživotnog učenja;«.

Članak 2.

U članku 6. stavku 2. alineji 7. iza riječi: »Stručnog vijeća,« dodaju se riječi: »uz potvrdu osnivača,«.

Članak 3.

Članak 7. mijenja se i glasi:

»Upravno vijeće ima pet članova koji se imenuju, odnosno biraju sukladno odredbama Zakona o znanstvenoj djelatnosti i visokom obrazovanju. Predsjednika Upravnog vijeća biraju članovi između sebe. Dekan sudjeluje u radu Upravnog vijeća bez prava glasovanja.

Članovi Upravnog vijeća mogu se razriješiti i prije isteka vremena na koji su imenovani, odnosno izabrani.

Način rada i odlučivanja Upravnog vijeća utvrđuje se Statutom Veleučilišta.«.

Članak 4.

U članku 8. stavak 2. mijenja se i glasi:

»Za dekana, putem javnog natječaja, može biti izabrana osoba u znanstveno-nastavnom zvanju, nastavnom zvanju profesora visoke škole ili višeg predavača. Dekan se bira i razrješava sukladno odredbama Zakona o znanstvenoj djelatnosti i visokom obrazovanju i Zakona o ustanovama, na način i u postupku utvrđenom Statutom Veleučilišta. Rok do kojeg se primaju prijave kandidata ne može biti kraći od trideset dana od dana objave natječaja, a rok u kojem se kandidati obavještavaju o izboru ne može biti dulji od četrdeset i pet dana od dana isteka roka za podnošenje prijava.«.

Stavak 3. briše se.

Iza dosadašnjeg stavka 4. koji postaje stavak 3. dodaje se novi stavak 4. koji glasi:

»Za akademska pitanja dekan je odgovoran Stručnom vijeću, a za zakonitost rada financijskog poslovanja i racionalne uporabe materijalnih i kadrovskih resursa Upravnom vijeću.«.

Članak 5.

U članku 9. stavku 2. riječi: »milijun kuna« zamjenjuju se riječima: »petsto tisuća kuna«.

Članak 6.

U članku 12. stavak 2. mijenja se i glasi:

»Stručno vijeće Veleučilišta čine nastavnici, suradnici, studenti i jedan predstavnik zaposlenika, u skladu sa Statutom.«.

Članak 7.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/107

Urbroj: 50301-04/12-13-19

Zagreb, 19. rujna 2013.

Predsjednik

Zoran Milanović, v. r.

Uredba, NN 119/2013-2527
## Uredba o izmjenama i dopuni Uredbe o osnivanju Veleučilišta "Lavoslav Ružička" u Vukovaru

### NN 119/2013 (25.9.2013.), Uredba o izmjenama i dopuni Uredbe o osnivanju Veleučilišta "Lavoslav Ružička" u Vukovaru

VLADA REPUBLIKE HRVATSKE

2528

Na temelju članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008) i članka 49. stavka 2. Zakona o znanstvenoj djelatnosti i visokom obrazovanju (»Narodne novine«, br. 123/2003, 105/2004, 174/2004, 2/2007 – Odluka Ustavnog suda Republike Hrvatske, 46/2007, 45/2009, 63/2011 i 94/2013), Vlada Republike Hrvatske je na sjednici održanoj 19. rujna 2013. godine donijela

UREDBU

O IZMJENAMA I DOPUNI UREDBE O OSNIVANJU VELEUČILIŠTA »LAVOSLAV RUŽIČKA« U VUKOVARU

Članak 1.

U Uredbi o osnivanju Veleučilišta »Lavoslav Ružička« u Vukovaru (»Narodne novine«, br. 92/2005 i 57/2007), u članku 3. alineja 3. mijenja se i glasi:

»– ustrojavanje i izvođenje obrazovnih programa koji se ne smatraju studijem u smislu Zakona o znanstvenoj djelatnosti i visokom obrazovanju te se temelje na načelima cjeloživotnog učenja;«.

Članak 2.

U članku 6. stavku 2. alineji 6. riječ: »suglasnost« zamjenjuje se riječju: »potvrdu«.

Članak 3.

Članak 7. mijenja se i glasi:

»Upravno vijeće ima pet članova koji se imenuju, odnosno biraju sukladno odredbama Zakona o znanstvenoj djelatnosti i visokom obrazovanju. Predsjednika Upravnog vijeća biraju članovi između sebe. Dekan sudjeluje u radu Upravnog vijeća bez prava glasovanja.

Članovi Upravnog vijeća mogu se razriješiti i prije isteka vremena na koji su imenovani, odnosno izabrani.

Način rada i odlučivanja Upravnog vijeća utvrđuje se Statutom Veleučilišta.«.

Članak 4.

U članku 8. stavak 2. mijenja se i glasi:

»Za dekana, putem javnog natječaja, može biti izabrana osoba u znanstveno-nastavnom zvanju, nastavnom zvanju profesora visoke škole ili višeg predavača. Dekan se bira i razrješava sukladno odredbama Zakona o znanstvenoj djelatnosti i visokom obrazovanju i Zakona o ustanovama, na način i u postupku utvrđenom Statutom Veleučilišta. Rok do kojeg se primaju prijave kandidata ne može biti kraći od trideset dana od dana objave natječaja, a rok u kojem se kandidati obavještavaju o izboru ne može biti dulji od četrdeset i pet dana od dana isteka roka za podnošenje prijava.«.

Stavak 3. briše se.

Iza dosadašnjeg stavka 4. koji postaje stavak 3. dodaje se novi stavak 4. koji glasi:

»Za akademska pitanja dekan je odgovoran Stručnom vijeću, a za zakonitost rada financijskog poslovanja i racionalne uporabe materijalnih i kadrovskih resursa Upravnom vijeću.«.

Članak 5.

U članku 9. stavku 2. riječi: »milijun kuna« zamjenjuju se riječima: »petsto tisuća kuna«.

Članak 6.

U članku 10. stavak 2. mijenja se i glasi:

»Stručno vijeće Veleučilišta čine nastavnici, suradnici, studenti i jedan predstavnik zaposlenika, u skladu sa Statutom.«.

Članak 7.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/107

Urbroj: 50301-04/12-13-25

Zagreb, 19. rujna 2013.

Predsjednik

Zoran Milanović, v. r.

Uredba, NN 119/2013-2528
## Uredba o izmjenama i dopunama Uredbe o osnivanju Tehničkog veleučilišta u Zagrebu

### NN 119/2013 (25.9.2013.), Uredba o izmjenama i dopunama Uredbe o osnivanju Tehničkog veleučilišta u Zagrebu

VLADA REPUBLIKE HRVATSKE

2529

Na temelju članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008) i članka 49. stavka 2. Zakona o znanstvenoj djelatnosti i visokom obrazovanju (»Narodne novine«, br. 123/2003, 105/2004, 174/2004, 2/2007 – Odluka Ustavnog suda Republike Hrvatske, 46/2007, 45/2009, 63/2011 i 94/2013), Vlada Republike Hrvatske je na sjednici održanoj 19. rujna 2013. godine donijela

UREDBU

O IZMJENAMA I DOPUNAMA UREDBE O OSNIVANJU TEHNIČKOG VELEUČILIŠTA U ZAGREBU

Članak 1.

U Uredbi o osnivanju Tehničkog veleučilišta u Zagrebu (»Narodne novine«, br. 75/98, 51/2005 i 57/2007), u članku 3. alineja 3. mijenja se i glasi:

»– ustrojavanje i izvođenje obrazovnih programa koji se ne smatraju studijem u smislu Zakona o znanstvenoj djelatnosti i visokom obrazovanju te se temelje na načelima cjeloživotnog učenja;«.

Članak 2.

U članku 6. stavku 2. alineji 8. iza riječi: »Stručnog vijeća,« dodaju se riječi: »uz potvrdu osnivača,«.

Članak 3.

Članak 7. mijenja se i glasi:

»Upravno vijeće ima pet članova koji se imenuju, odnosno biraju sukladno odredbama Zakona o znanstvenoj djelatnosti i visokom obrazovanju. Predsjednika Upravnog vijeća biraju članovi između sebe. Dekan sudjeluje u radu Upravnog vijeća bez prava glasovanja.

Članovi Upravnog vijeća mogu se razriješiti i prije isteka vremena na koji su imenovani, odnosno izabrani.

Način rada i odlučivanja Upravnog vijeća utvrđuje se Statutom Veleučilišta.«.

Članak 4.

U čanku 8. stavak 2. mijenja se i glasi:

»Za dekana, putem javnog natječaja, može biti izabrana osoba u znanstveno-nastavnom zvanju, nastavnom zvanju profesora visoke škole ili višeg predavača. Dekan se bira i razrješava sukladno odredbama Zakona o znanstvenoj djelatnosti i visokom obrazovanju i Zakona o ustanovama, na način i u postupku utvrđenom Statutom Veleučilišta. Rok do kojeg se primaju prijave kandidata ne može biti kraći od trideset dana od dana objave natječaja, a rok u kojem se kandidati obavještavaju o izboru ne može biti dulji od četrdeset i pet dana od dana isteka roka za podnošenje prijava.«.

Stavak 3. briše se.

Iza dosadašnjeg stavka 4. koji postaje stavak 3. dodaje se novi stavak 4. koji glasi:

»Za akademska pitanja dekan je odgovoran Stručnom vijeću, a za zakonitost rada financijskog poslovanja i racionalne uporabe materijalnih i kadrovskih resursa Upravnom vijeću.«.

Članak 5.

U članku 9. stavku 2. riječi: »milijun kuna« zamjenjuju se riječima: »petsto tisuća kuna«.

Članak 6.

U članku 12. stavak 2. mijenja se i glasi:

»Stručno vijeće Veleučilišta čine nastavnici, suradnici, studenti i jedan predstavnik zaposlenika, u skladu sa Statutom.«.

Članak 7.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/107

Urbroj: 50301-04/12-13-23

Zagreb, 19. rujna 2013.

Predsjednik

Zoran Milanović, v. r.

Uredba, NN 119/2013-2529
## Uredba o izmjenama i dopunama Uredbe o osnivanju Zdravstvenog veleučilišta

### NN 119/2013 (25.9.2013.), Uredba o izmjenama i dopunama Uredbe o osnivanju Zdravstvenog veleučilišta

VLADA REPUBLIKE HRVATSKE

2530

Na temelju članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008) i članka 49. stavka 2. Zakona o znanstvenoj djelatnosti i visokom obrazovanju (»Narodne novine«, br. 123/2003, 105/2004, 174/2004, 2/2007 – Odluka Ustavnog suda Republike Hrvatske, 46/2007, 45/2009, 63/2011 i 94/2013), Vlada Republike Hrvatske je na sjednici održanoj 19. rujna 2013. godine donijela

UREDBU

O IZMJENAMA I DOPUNAMA UREDBE O OSNIVANJU ZDRAVSTVENOG VELEUČILIŠTA

Članak 1.

U Uredbi o osnivanju Zdravstvenog veleučilišta (»Narodne novine«, br. 41/96, 39/2005 i 57/2007), u članku 3. alineja 3. mijenja se i glasi:

»– ustrojavanje i izvođenje obrazovnih programa koji se ne smatraju studijem u smislu Zakona o znanstvenoj djelatnosti i visokom obrazovanju te se temelje na načelima cjeloživotnog učenja,«.

Članak 2.

U članku 5. stavku 2. iza riječi: »donosi Statut na prijedlog Stručnog vijeća,« dodaju se riječi: »uz potvrdu osnivača,«.

Članak 3.

Članak 6. mijenja se i glasi:

»Upravno vijeće ima pet članova koji se imenuju, odnosno biraju sukladno odredbama Zakona o znanstvenoj djelatnosti i visokom obrazovanju. Predsjednika Upravnog vijeća biraju članovi između sebe. Dekan sudjeluje u radu Upravnog vijeća bez prava glasovanja.

Članovi Upravnog vijeća mogu se razriješiti i prije isteka vremena na koji su imenovani, odnosno izabrani.

Način rada i odlučivanja Upravnog vijeća utvrđuje se Statutom Veleučilišta.«.

Članak 4.

U članku 7. stavak 2. mijenja se i glasi:

»Za dekana, putem javnog natječaja, može biti izabrana osoba u znanstveno-nastavnom zvanju, nastavnom zvanju profesora visoke škole ili višeg predavača. Dekan se bira i razrješava sukladno odredbama Zakona o znanstvenoj djelatnosti i visokom obrazovanju i Zakona o ustanovama, na način i u postupku utvrđenom Statutom Veleučilišta. Rok do kojeg se primaju prijave kandidata ne može biti kraći od trideset dana od dana objave natječaja, a rok u kojem se kandidati obavještavaju o izboru ne može biti dulji od četrdeset i pet dana od dana isteka roka za podnošenje prijava.«.

Stavak 3. briše se.

Iza dosadašnjeg stavka 4. koji postaje stavak 3. dodaje se novi stavak 4. koji glasi:

»Za akademska pitanja dekan je odgovoran Stručnom vijeću, a za zakonitost rada financijskog poslovanja i racionalne uporabe materijalnih i kadrovskih resursa Upravnom vijeću.«.

Članak 5.

U članku 8. stavku 2. riječi: »200.000,00 kuna« zamjenjuju se riječima: »petsto tisuća kuna«.

Članak 6.

U članku 9. stavak 2. mijenja se i glasi:

»Stručno vijeće Veleučilišta čine nastavnici, suradnici, studenti i jedan predstavnik zaposlenika, u skladu sa Statutom«.

Članak 7.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/107

Urbroj: 50301-04/12-13-26

Zagreb, 19. rujna 2013.

Predsjednik

Zoran Milanović, v. r.

Uredba, NN 119/2013-2530
## Uredba o izmjenama i dopunama Uredbe o osnivanju Veleučilišta u Karlovcu

### NN 119/2013 (25.9.2013.), Uredba o izmjenama i dopunama Uredbe o osnivanju Veleučilišta u Karlovcu

VLADA REPUBLIKE HRVATSKE

2531

Na temelju članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008) i članka 49. stavka 2. Zakona o znanstvenoj djelatnosti i visokom obrazovanju (»Narodne novine«, br. 123/2003, 105/2004, 174/2004, 2/2007 – Odluka Ustavnog suda Republike Hrvatske, 46/2007, 45/2009, 63/2011 i 94/2013), Vlada Republike Hrvatske je na sjednici održanoj 19. rujna 2013. godine donijela

UREDBU

O IZMJENAMA I DOPUNAMA UREDBE O OSNIVANJU VELEUČILIŠTA U KARLOVCU

Članak 1.

U Uredbi o osnivanju Veleučilišta u Karlovcu (»Narodne novine«, br. 40/97, 51/2005 i 57/2007), u članku 3. alineja 3. mijenja se i glasi:

»– ustrojavanje i izvođenje obrazovnih programa koji se ne smatraju studijem u smislu Zakona o znanstvenoj djelatnosti i visokom obrazovanju te se temelje na načelima cjeloživotnog učenja,«.

Članak 2.

U članku 6. stavku 2. alineji 7. iza riječi: »Stručnog vijeća,« dodaju se riječi: »uz potvrdu osnivača,«.

Članak 3.

Članak 7. mijenja se i glasi:

»Upravno vijeće ima pet članova koji se imenuju, odnosno biraju sukladno odredbama Zakona o znanstvenoj djelatnosti i visokom obrazovanju. Predsjednika Upravnog vijeća biraju članovi između sebe. Dekan sudjeluje u radu Upravnog vijeća bez prava glasovanja.

Članovi Upravnog vijeća mogu se razriješiti i prije isteka vremena na koji su imenovani, odnosno izabrani.

Način rada i odlučivanja Upravnog vijeća utvrđuje se Statutom Veleučilišta.«.

Članak 4.

U članku 8. stavak 2. mijenja se i glasi:

»Za dekana, putem javnog natječaja, može biti izabrana osoba u znanstveno-nastavnom zvanju, nastavnom zvanju profesora visoke škole ili višeg predavača. Dekan se bira i razrješava sukladno odredbama Zakona o znanstvenoj djelatnosti i visokom obrazovanju i Zakona o ustanovama, na način i u postupku utvrđenom Statutom Veleučilišta. Rok do kojeg se primaju prijave kandidata ne može biti kraći od trideset dana od dana objave natječaja, a rok u kojem se kandidati obavještavaju o izboru ne može biti dulji od četrdeset pet dana od dana isteka roka za podnošenje prijava.«.

Stavak 3. briše se.

Iza dosadašnjeg stavka 4. koji postaje stavak 3. dodaje se novi stavak 4. koji glasi:

»Za akademska pitanja dekan je odgovoran Stručnom vijeću, a za zakonitost rada financijskog poslovanja i racionalne uporabe materijalnih i kadrovskih resursa Upravnom vijeću.«.

Članak 5.

U članku 9. stavku 2. riječi: »milijun kuna« zamjenjuju se riječima: »petsto tisuća kuna«.

Članak 6.

U članku 12. stavak 2. mijenja se i glasi:

»Stručno vijeće Veleučilišta čine nastavnici, suradnici, studenti i jedan predstavnik zaposlenika, u skladu sa Statutom.«.

Članak 7.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/107

Urbroj: 50301-04/12-13-16

Zagreb, 19. rujna 2013.

Predsjednik

Zoran Milanović, v. r.

Uredba, NN 119/2013-2531
## Uredba o izmjenama i dopuni Uredbe o osnivanju Veleučilišta u Šibeniku

### NN 119/2013 (25.9.2013.), Uredba o izmjenama i dopuni Uredbe o osnivanju Veleučilišta u Šibeniku

VLADA REPUBLIKE HRVATSKE

2532

Na temelju članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008) i članka 49. stavka 2. Zakona o znanstvenoj djelatnosti i visokom obrazovanju (»Narodne novine«, br. 123/2003, 105/2004, 174/2004, 2/2007 – Odluka Ustavnog suda Republike Hrvatske, 46/2007, 45/2009, 63/2011 i 94/2013), Vlada Republike Hrvatske je na sjednici održanoj 19. rujna 2013. godine donijela

UREDBU

O IZMJENAMA I DOPUNI UREDBE O OSNIVANJU VELEUČILIŠTA U ŠIBENIKU

Članak 1.

U Uredbi o osnivanju Veleučilišta u Šibeniku (»Narodne novine«, br. 76/2006 i 57/2007), u članku 3. alineja 3. mijenja se i glasi:

»– ustrojavanje i izvođenje obrazovnih programa koji se ne smatraju studijem u smislu Zakona o znanstvenoj djelatnosti i visokom obrazovanju te se temelje na načelima cjeloživotnog učenja;«.

Članak 2.

U članku 6. stavku 2. alineji 6. riječ: »suglasnost« zamjenjuje se riječju: »potvrdu«.

Članak 3.

Članak 7. mijenja se i glasi:

»Upravno vijeće ima pet članova koji se imenuju, odnosno biraju sukladno odredbama Zakona o znanstvenoj djelatnosti i visokom obrazovanju. Predsjednika Upravnog vijeća biraju članovi između sebe. Dekan sudjeluje u radu Upravnog vijeća bez prava glasovanja.

Članovi Upravnog vijeća mogu se razriješiti i prije isteka vremena na koji su imenovani, odnosno izabrani.

Način rada i odlučivanja Upravnog vijeća utvrđuje se Statutom Veleučilišta.«.

Članak 4.

U članku 8. stavak 2. mijenja se i glasi:

»Za dekana, putem javnog natječaja, može biti izabrana osoba u znanstveno-nastavnom zvanju, nastavnom zvanju profesora visoke škole ili višeg predavača. Dekan se bira i razrješava sukladno odredbama Zakona o znanstvenoj djelatnosti i visokom obrazovanju i Zakona o ustanovama, na način i u postupku utvrđenom Statutom Veleučilišta. Rok do kojeg se primaju prijave kandidata ne može biti kraći od trideset dana od dana objave natječaja, a rok u kojem se kandidati obavještavaju o izboru ne može biti dulji od četrdeset i pet dana od dana isteka roka za podnošenje prijava.«.

Stavak 3. briše se.

Iza dosadašnjeg stavka 4. koji postaje stavak 3. dodaje se novi stavak 4. koji glasi:

»Za akademska pitanja dekan je odgovoran Stručnom vijeću, a za zakonitost rada financijskog poslovanja i racionalne uporabe materijalnih i kadrovskih resursa Upravnom vijeću.«.

Članak 5.

U članku 9. stavku 2. riječi: »milijun kuna« zamjenjuju se riječima: »petsto tisuća kuna«.

Članak 6.

U članku 10. stavak 2. mijenja se i glasi:

»Stručno vijeće Veleučilišta čine nastavnici, suradnici, studenti i jedan predstavnik zaposlenika, u skladu sa Statutom«.

Članak 7.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/107

Urbroj: 50301-04/12-13-22

Zagreb, 19. rujna 2013.

Predsjednik

Zoran Milanović, v. r.

Uredba, NN 119/2013-2532
## Uredba o izmjenama i dopuni Uredbe o osnivanju Veleučilišta "Marko Marulić" u Kninu

### NN 119/2013 (25.9.2013.), Uredba o izmjenama i dopuni Uredbe o osnivanju Veleučilišta "Marko Marulić" u Kninu

VLADA REPUBLIKE HRVATSKE

2533

Na temelju članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008) i članka 49. stavka 2. Zakona o znanstvenoj djelatnosti i visokom obrazovanju (»Narodne novine«, br. 123/2003, 105/2004, 174/2004, 2/2007 – Odluka Ustavnog suda Republike Hrvatske, 46/2007, 45/2009, 63/2011 i 94/2013), Vlada Republike Hrvatske je na sjednici održanoj 19. rujna 2013. godine donijela

UREDBU

O IZMJENAMA I DOPUNI UREDBE O OSNIVANJU VELEUČILIŠTA »MARKO MARULIĆ« U KNINU

Članak 1.

U Uredbi o osnivanju Veleučilišta »Marko Marulić« u Kninu (»Narodne novine«, br. 73/2005 i 57/2007), u članku 3. alineja 3. mijenja se i glasi:

»– ustrojavanje i izvođenje obrazovnih programa koji se ne smatraju studijem u smislu Zakona o znanstvenoj djelatnosti i visokom obrazovanju te se temelje na načelima cjeloživotnog učenja;«.

Članak 2.

U članku 6. stavku 2. alineji 6. riječ: »suglasnost« zamjenjuje se riječju: »potvrdu«.

Članak 3.

Članak 7. mijenja se i glasi:

»Upravno vijeće ima pet članova koji se imenuju, odnosno biraju sukladno odredbama Zakona o znanstvenoj djelatnosti i visokom obrazovanju. Predsjednika Upravnog vijeća biraju članovi između sebe. Dekan sudjeluje u radu Upravnog vijeća bez prava glasovanja.

Članovi Upravnog vijeća mogu se razriješiti i prije isteka vremena na koji su imenovani, odnosno izabrani.

Način rada i odlučivanja Upravnog vijeća utvrđuje se Statutom Veleučilišta.«.

Članak 4.

Članak 8. stavak 2. mijenja se i glasi:

»Za dekana, putem javnog natječaja, može biti izabrana osoba u znanstveno-nastavnom zvanju, nastavnom zvanju profesora visoke škole ili višeg predavača. Dekan se bira i razrješava sukladno odredbama Zakona o znanstvenoj djelatnosti i visokom obrazovanju i Zakona o ustanovama, na način i u postupku utvrđenom Statutom Veleučilišta. Rok do kojeg se primaju prijave kandidata ne može biti kraći od trideset dana od dana objave natječaja, a rok u kojem se kandidati obavještavaju o izboru ne može biti dulji od četrdeset i pet dana od dana isteka roka za podnošenje prijava.«.

Stavak 3. briše se.

Iza dosadašnjeg stavka 4. koji postaje stavak 3. dodaje se novi stavak 4. koji glasi:

»Za akademska pitanja dekan je odgovoran Stručnom vijeću, a za zakonitost rada financijskog poslovanja i racionalne uporabe materijalnih i kadrovskih resursa Upravnom vijeću.«.

Članak 5.

U članku 9. stavku 2. riječi: »milijun kuna« zamjenjuju se riječima: »petsto tisuća kuna«.

Članak 6.

U članku 10. stavak 2. mijenja se i glasi:

»Stručno vijeće Veleučilišta čine nastavnici, suradnici, studenti i jedan predstavnik zaposlenika, u skladu sa Statutom.«.

Članak 7.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/107

Urbroj: 50301-04/12-13-17

Zagreb, 19. rujna 2013.

Predsjednik

Zoran Milanović, v. r.

Uredba, NN 119/2013-2533
## Uredba o izmjenama i dopunama Uredbe o osnivanju Veleučilišta u Rijeci

### NN 119/2013 (25.9.2013.), Uredba o izmjenama i dopunama Uredbe o osnivanju Veleučilišta u Rijeci

VLADA REPUBLIKE HRVATSKE

2534

Na temelju članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008) i članka 49. stavka 2. Zakona o znanstvenoj djelatnosti i visokom obrazovanju (»Narodne novine«, br. 123/2003, 105/2004, 174/2004, 2/2007 – Odluka Ustavnog suda Republike Hrvatske, 46/2007, 45/2009, 63/2011 i 94/2013), Vlada Republike Hrvatske je na sjednici održanoj 19. rujna 2013. godine donijela

UREDBU

O IZMJENAMA I DOPUNAMA UREDBE O OSNIVANJU VELEUČILIŠTA U RIJECI

Članak 1.

U Uredbi o osnivanju Veleučilišta u Rijeci (»Narodne novine«, br. 75/98, 51/2005 i 57/2007), u članku 3. alineja 3. mijenja se i glasi:

»– ustrojavanje i izvođenje obrazovnih programa koji se ne smatraju studijem u smislu Zakona o znanstvenoj djelatnosti i visokom obrazovanju te se temelje na načelima cjeloživotnog učenja;«.

Članak 2.

U članku 6. stavku 2. iza alineje 9. dodaje se nova alineja 10. koja glasi:

»– na prijedlog Stručnog vijeća donosi Statut uz potvrdu osnivača,«.

Dosadašnja alineja 10. postaje alineja 11.

Članak 3.

Članak 7. mijenja se i glasi:

»Upravno vijeće ima pet članova koji se imenuju, odnosno biraju sukladno odredbama Zakona o znanstvenoj djelatnosti i visokom obrazovanju. Predsjednika Upravnog vijeća biraju članovi između sebe. Dekan sudjeluje u radu Upravnog vijeća bez prava glasovanja.

Članovi Upravnog vijeća mogu se razriješiti i prije isteka vremena na koji su imenovani, odnosno izabrani.

Način rada i odlučivanja Upravnog vijeća utvrđuje se Statutom Veleučilišta.«.

Članak 4.

U članku 8. stavak 2. mijenja se i glasi:

»Za dekana, putem javnog natječaja, može biti izabrana osoba u znanstveno-nastavnom zvanju, nastavnom zvanju profesora visoke škole ili višeg predavača. Dekan se bira i razrješava sukladno odredbama Zakona o znanstvenoj djelatnosti i visokom obrazovanju i Zakona o ustanovama, na način i u postupku utvrđenom Statutom Veleučilišta. Rok do kojeg se primaju prijave kandidata ne može biti kraći od trideset dana od dana objave natječaja, a rok u kojem se kandidati obavještavaju o izboru ne može biti dulji od četrdeset i pet dana od dana isteka roka za podnošenje prijava.«.

Stavak 3. briše se.

Iza dosadašnjeg stavka 4. koji postaje stavak 3. dodaje se novi stavak 4. koji glasi:

»Za akademska pitanja dekan je odgovoran Stručnom vijeću, a za zakonitost rada financijskog poslovanja i racionalne uporabe materijalnih i kadrovskih resursa Upravnom vijeću.«.

Članak 5.

U članku 9. stavku 2. riječi: »milijun kuna« zamjenjuju se riječima: »petsto tisuća kuna«.

Članak 6.

U članku 12. stavak 2. mijenja se i glasi:

»Stručno vijeće Veleučilišta čine nastavnici, suradnici, studenti i jedan predstavnik zaposlenika, u skladu sa Statutom.«.

Članak 7.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/107

Urbroj: 50301-04/12-13-20

Zagreb, 19. rujna 2013.

Predsjednik

Zoran Milanović, v. r.

Uredba, NN 119/2013-2534
## Uredba o izmjenama i dopuni Uredbe o osnivanju Veleučilišta u Slavonskom Brodu

### NN 119/2013 (25.9.2013.), Uredba o izmjenama i dopuni Uredbe o osnivanju Veleučilišta u Slavonskom Brodu

VLADA REPUBLIKE HRVATSKE

2535

Na temelju članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008) i članka 49. stavka 2. Zakona o znanstvenoj djelatnosti i visokom obrazovanju (»Narodne novine«, br. 123/2003, 105/2004, 174/2004, 2/2007 – Odluka Ustavnog suda Republike Hrvatske, 46/2007, 45/2009, 63/2011 i 94/2013), Vlada Republike Hrvatske je na sjednici održanoj 19. rujna 2013. godine donijela

UREDBU

O IZMJENAMA I DOPUNI UREDBE O OSNIVANJU VELEUČILIŠTA U SLAVONSKOM BRODU

Članak 1.

U Uredbi o osnivanju Veleučilišta u Slavonskom Brodu (»Narodne novine«, br. 108/2006 i 57/2007), u članku 3. alineja 3. mijenja se i glasi:

»– ustrojavanje i izvođenje obrazovnih programa koji se ne smatraju studijem u smislu Zakona o znanstvenoj djelatnosti i visokom obrazovanju te se temelje na načelima cjeloživotnog učenja;«.

Članak 2.

U članku 6. stavku 2. alineji 6. riječ: »suglasnost« zamjenjuje se riječju: »potvrdu«.

Članak 3.

Članak 7. mijenja se i glasi:

»Upravno vijeće ima pet članova koji se imenuju, odnosno biraju sukladno odredbama Zakona o znanstvenoj djelatnosti i visokom obrazovanju. Predsjednika Upravnog vijeća biraju članovi između sebe. Dekan sudjeluje u radu Upravnog vijeća bez prava glasovanja.

Članovi Upravnog vijeća mogu se razriješiti i prije isteka vremena na koji su imenovani, odnosno izabrani.

Način rada i odlučivanja Upravnog vijeća utvrđuje se Statutom Veleučilišta.«.

Članak 4.

U članku 8. stavak 2. mijenja se i glasi:

»Za dekana, putem javnog natječaja, može biti izabrana osoba u znanstveno-nastavnom zvanju, nastavnom zvanju profesora visoke škole ili višeg predavača. Dekan se bira i razrješava sukladno odredbama Zakona o znanstvenoj djelatnosti i visokom obrazovanju i Zakona o ustanovama, na način i u postupku utvrđenom Statutom Veleučilišta. Rok do kojeg se primaju prijave kandidata ne može biti kraći od trideset dana od dana objave natječaja, a rok u kojem se kandidati obavještavaju o izboru ne može biti dulji od četrdeset i pet dana od dana isteka roka za podnošenje prijava.«.

Stavak 3. briše se.

Iza dosadašnjeg stavka 4. koji postaje stavak 3. dodaje se novi stavak 4. koji glasi:

»Za akademska pitanja dekan je odgovoran Stručnom vijeću, a za zakonitost rada financijskog poslovanja i racionalne uporabe materijalnih i kadrovskih resursa Upravnom vijeću.«.

Članak 5.

U članku 9. stavku 2. riječi: »1.000.000,00 kuna« zamjenjuju se riječima: »petsto tisuća kuna«.

Članak 6.

U članku 10. stavak 2. mijenja se i glasi:

»Stručno vijeće Veleučilišta čine nastavnici, suradnici, studenti i jedan predstavnik zaposlenika, u skladu sa Statutom«.

Članak 7.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/107

Urbroj: 50301-04/12-13-21

Zagreb, 19. rujna 2013.

Predsjednik

Zoran Milanović, v. r.

Uredba, NN 119/2013-2535
## Uredba o izmjenama i dopuni Uredbe o osnivanju Međimurskog veleučilišta u Čakovcu

### NN 119/2013 (25.9.2013.), Uredba o izmjenama i dopuni Uredbe o osnivanju Međimurskog veleučilišta u Čakovcu

VLADA REPUBLIKE HRVATSKE

2536

Na temelju članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008) i članka 49. stavka 2. Zakona o znanstvenoj djelatnosti i visokom obrazovanju (»Narodne novine«, br. 123/2003, 105/2004, 174/2004, 2/2007 – Odluka Ustavnog suda Republike Hrvatske, 46/2007, 45/2009, 63/2011 i 94/2013), Vlada Republike Hrvatske je na sjednici održanoj 19. rujna 2013. godine donijela

UREDBU

O IZMJENAMA I DOPUNI UREDBE O OSNIVANJU MEĐIMURSKOG VELEUČILIŠTA U ČAKOVCU

Članak 1.

U Uredbi o osnivanju Međimurskog veleučilišta u Čakovcu (»Narodne novine«, broj 116/2007), u članku 3. alineja 3. mijenja se i glasi:

»– ustrojavanje i izvođenje obrazovnih programa koji se ne smatraju studijem u smislu Zakona o znanstvenoj djelatnosti i visokom obrazovanju te se temelje na načelima cjeloživotnog učenja;«.

Članak 2.

U članku 6. stavku 2. alineji 6. riječ: »suglasnost« zamjenjuje se riječju: »potvrdu«.

Članak 3.

Članak 7. mijenja se i glasi:

»Upravno vijeće ima pet članova koji se imenuju, odnosno biraju sukladno odredbama Zakona o znanstvenoj djelatnosti i visokom obrazovanju. Predsjednika Upravnog vijeća biraju članovi između sebe. Dekan sudjeluje u radu Upravnog vijeća bez prava glasovanja.

Članovi Upravnog vijeća mogu se razriješiti i prije isteka vremena na koji su imenovani, odnosno izabrani.

Način rada i odlučivanja Upravnog vijeća utvrđuje se Statutom Veleučilišta.«.

Članak 4.

U članku 8. stavak 2. mijenja se i glasi:

»Za dekana, putem javnog natječaja, može biti izabrana osoba u znanstveno-nastavnom zvanju, nastavnom zvanju profesora visoke škole ili višeg predavača. Dekan se bira i razrješava sukladno odredbama Zakona o znanstvenoj djelatnosti i visokom obrazovanju i Zakona o ustanovama, na način i u postupku utvrđenom Statutom Veleučilišta. Rok do kojeg se primaju prijave kandidata ne može biti kraći od trideset dana od dana objave natječaja, a rok u kojem se kandidati obavještavaju o izboru ne može biti dulji od četrdeset i pet dana od dana isteka roka za podnošenje prijava.«.

Stavak 3. briše se.

Iza dosadašnjeg stavka 4. koji postaje stavak 3. dodaje se novi stavak 4. koji glasi:

»Za akademska pitanja dekan je odgovoran Stručnom vijeću, a za zakonitost rada financijskog poslovanja i racionalne uporabe materijalnih i kadrovskih resursa Upravnom vijeću.«.

Članak 5.

U članku 9. stavku 2. riječi: »1.000.000,00 kuna« zamjenjuju se riječima: »petsto tisuća kuna«.

Članak 6.

U članku 10. stavak 2. mijenja se i glasi:

»Stručno vijeće Veleučilišta čine nastavnici, suradnici, studenti i jedan predstavnik zaposlenika, u skladu sa Statutom.«.

Članak 7.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/107

Urbroj: 50301-04/12-13-14

Zagreb, 19. rujna 2013.

Predsjednik

Zoran Milanović, v. r.

Uredba, NN 119/2013-2536